తెలంగాణలో మహిళా తహసీల్దార్ దారుణహత్య WATCH LIVE TV
​ డివిలియర్స్ ఊచకోత.. బంగ్లా టార్గెట్ 354
దక్షిణాఫ్రికా హిట్టర్ ఏబీ డివిలియర్స్ ఆకాశమే హద్దుగా చెలరేగిపోయాడు. బంగ్లాదేశ్‌తో బుధవారం జరిగిన రెండో వన్డేలో
TNN | Updated:
Oct 18, 2017, 05:39PM IST
దక్షిణాఫ్రికా హిట్టర్ ఏబీ డివిలియర్స్ ఆకాశమే హద్దుగా చెలరేగిపోయాడు. బంగ్లాదేశ్&zwnj;తో బుధవారం జరిగిన రెండో వన్డేలో డివిలియర్స్ (176: 104 బంతుల్లో 15x4, 7x6) మెరుపు శతకం బాదడంతో తొలుత బ్యాటింగ్ దక్షిణాఫ్రికా నిర్ణీత 50 ఓవర్లలో 6 వికెట్ల నష్టానికి 353 పరుగులు చేసింది. అతనికి ఓపెనర్ హసీమ్ ఆమ్లా (85: 92 బంతుల్లో 4x4) అర్ధ శతకంతో చక్కటి సహకారం అందించాడు. బంగ్లాదేశ్ బౌలర్లలో రుబెల్ హుస్సేన్ నాలుగు వికెట్లు తీయగా.. షకీబ్ అల్ హసన్ రెండు వికెట్లు పడగొట్టాడు.
తొలి వన్డేలో వికెట్ నష్టపోకుండా విజయం సాధించిన దక్షిణాఫ్రికా.. రెండో వన్డేలోనూ అదే జోరు కొనసాగించింది. ఓపెనర్లు హసీమ్ ఆమ్లా, డికాక్ (46: 61 బంతుల్లో 1x4) తొలి వికెట్&zwnj;కి 90 పరుగుల భాగస్వామ్యం నెలకొల్పారు. ఈ స్కోరు వద్దే డికాక్&zwnj;ని రుబెల్ పెవిలియన్&zwnj;కి పంపగా.. అనంతరం వచ్చిన కెప్టెన్ డుప్లెసిస్&zwnj;ని షకిబ్ అల్ హసన్ బోల్తా కొట్టించాడు. దీంతో క్రీజులో&zwnj;కి వచ్చిన ఏబీ డివిలియర్స్ కుదురుకునే వరకూ నెమ్మదిగా ఆడినా.. అనంతరం భారీ షాట్లతో రెచ్చిపోయాడు. ఏ బంతి వేసినా.. బౌండరీకి తరలించాలనే కసితో అతను హిట్టింగ్ చేయడంతో బంగ్లా బౌలర్లు లయ తప్పారు. అతని జోరు చూస్తుంటే డబుల్ సెంచరీ చేస్తాడేమో అనిపించింది. కానీ.. 48వ ఓవర్&zwnj;లో రుబెల్ హుస్సేన్ విసిరిన బంతిని హిట్ చేయబోయి షబ్బీర్&zwnj;కి క్యాచ్ ఇచ్చి ఏబీ ఔటయ్యాడు. కానీ.. అప్పటికే దక్షిణాఫ్రికా భారీ స్కోరు చేసేసింది.